Document ID: 32013R0658

KOMISIJAS REGULA (ES) Nr. 658/2013
(2013. gada 10. jūlijs),
ar ko groza II un III pielikumu Eiropas Parlamenta un Padomes Regulā (EK) Nr. 1223/2009 par kosmētikas līdzekļiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 1. punktu,
tā kā:
(1)
Regulu (EK) Nr. 1223/2009, ar ko aizstāj Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (2), piemēros no 2013. gada 11. jūlija.
(2)
Pēc regulas pieņemšanas Direktīvas 76/768/EEK II un III pielikumu grozīja ar Komisijas Īstenošanas direktīvu 2012/21/ES (3), iekļaujot II pielikumā vienu krāsvielu matu krāsošanai, III pielikuma 1. daļā 26 krāsvielas matu krāsošanai un III pielikuma 1. daļā grozot maksimāli pieļaujamo koncentrāciju gatavā kosmētikas līdzeklī divām krāsvielām matu krāsošanai. Šie grozījumi būtu jāiekļauj Regulā (EK) Nr. 1223/2009.
(3)
Saskaņā ar Īstenošanas direktīvu 2012/21/ES dalībvalstīm jāpiemēro pieņemtie tiesību akti, noteikumi un administratīvie noteikumi, lai no 2013. gada 1. septembra izpildītu minētās direktīvas prasības. Tāpēc šī regula būtu jāpiemēro no minētā datuma.
(4)
Tāpēc attiecīgi būtu jāgroza Regula (EK) Nr. 1223/2009.
(5)
Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1223/2009 II un III pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2013. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 10. jūlijā

Labels: 3
1